钦定古今图书集成/明伦汇编/官常典/第109卷 > 上古
## 钦定古今图书集成/明伦汇编/官常典/第109卷 > 上古

### 黄帝有熊氏封榆罔于路

按《外纪》：榆罔，帝里之曾孙也。居于空桑。为政束急，乘
人而斗其捷，于是诸侯携贰。其臣蚩尤作乱，帝逊居
于涿鹿。有熊国君曰：“公孙轩辕，实懋圣德，诸侯归之。”
帝之立五十五年，诸侯尊轩辕为天子，封帝于路。
按《路史》：炎帝参卢，是曰榆罔，居空桑，黄帝时为有熊
氏。实懋圣德，参卢䄠于熊。黄帝乃封参卢于路，而崇
炎帝之祀于陈。

〈注〉《元和姓纂》云：“黄帝封榆罔支子于路。”